সিডনিকাণ্ডে ইহুদি-বিদ্বেষের ছায়া! কী বলল ইজরায়েল?

ওয়েব ডেস্ক: অস্ট্রেলিয়ার (Australia) জনপ্রিয় বন্ডি বিচে বন্দুকবাজের হামলা (Shootout At Sydney)। রবিবার সন্ধ্যায় চলল এলোপাথাড়ি গুলি। ঘটনায় কমপক্ষে ১০ জনের মৃত্যুর খবর সামনে এসেছে। আহত হয়েছেন আরও অনেকে। হতাহতের সংখ্যা বাড়তে পারে বলে আশঙ্কা করছে প্রশাসন। স্থানীয় সংবাদমাধ্যমের রিপোর্ট অনুযায়ী, ঘটনার সময় সৈকত এলাকায় প্রায় ২ হাজার পর্যটক উপস্থিত ছিলেন। সেই সময়ই চলে এই হামলা। শোনা গিয়েছে, মূলত ইহুদিদের উপর হামলা (Attack On Jews) চালানো হয়েছে। ইতিমধ্যে এই হামলার নিন্দা করেছে ইজরায়েল (Israel)।

নিউ সাউথ ওয়েলস প্রশাসন জানিয়েছে, স্থানীয় সময় সন্ধ্যা ৬টা ৪৫ মিনিট নাগাদ একাধিক ব্যক্তির গুলিবিদ্ধ হওয়ার খবর আসে। খবর পাওয়ার পরই ঘটনাস্থলে অ্যাম্বুলেন্স পাঠানো হয়। গুলিবর্ষণের পেছনে কারা জড়িত, সে বিষয়ে এখনও নিশ্চিত তথ্য দিতে পারেনি পুলিশ। গোটা এলাকা ঘিরে ফেলে তল্লাশি ও তদন্ত শুরু হয়েছে। গুজব না ছড়ানোর আহ্বান জানিয়েছে পুলিশ।

আরও পড়ুন: আমেরিকার ব্রাউন বিশ্ববিদ্যালয়ে পরীক্ষার মাঝেই বন্দুকবাজের হামলা, মৃত ২

এদিকে, ইজরায়েলের প্রেসিডেন্ট আইজ্যাক হারজোগ (Isaac Herzog) সিডনির এই ঘটনার তীব্র নিন্দা করেছেন। তিনি এটিকে ‘ইহুদিদের উপর নিষ্ঠুর হামলা’ বলে উল্লেখ করে অস্ট্রেলিয়া সরকারকে ইহুদি-বিদ্বেষের বিরুদ্ধে কঠোর পদক্ষেপ নেওয়ার আহ্বান জানিয়েছেন। তবে এই হামলা যে কোনও নির্দিষ্ট সম্প্রদায়কে লক্ষ্য করে হয়েছে, এমন কোনও তথ্য এখনও নিশ্চিতভাবে বলেনি অস্ট্রেলিয়া সরকার।

দেখুন আরও খবর:

The post সিডনিকাণ্ডে ইহুদি-বিদ্বেষের ছায়া! কী বলল ইজরায়েল? first appeared on KolkataTV.